smcproject/ml-wiki-sentences huggingface dataset:
ബഹുതല വീക്ഷണത്തിൽ ഊഷമാവ് എന്നാൽ താപസമ്പർക്കത്തിലിരിക്കുന്ന രണ്ട് വസ്തുക്കളിൽ താപത്തിന്റെ ഒഴുക്കിനെ നിർണ്ണയിക്കുന്ന ഒരു ഭൗതിക ഗുണമാണ്‌.
അവയ്ക്കിടയിൽ താപക്കൈമാറ്റം നടക്കുന്നില്ലെങ്കിൽ രണ്ട് വസ്തുക്കൾക്കും ഒരേ താപനിലയാണ്‌; അങ്ങനെയല്ലെങ്കിൽ കൂടുതൽ താപനിലയുള്ള വസ്തുവിൽ നിന്നും താപനില കുറഞ്ഞ വസ്തുവിലേക്ക് താപം ഒഴുകുന്നു.
ഇതാണ്‌ പൂജ്യാമത്തെ (zeroth Law) താപഗതികനിയമത്തിന്റെ ഉള്ളടക്കം.
സൂക്ഷമതലത്തിൽ ആ വ്യൂഹത്തിലെ കണികൾക്ക് വ്യത്യസ്തതലങ്ങളിൽ സ്വതന്ത്ര്യത്തിനുള്ള ശാരാശരി ഊർജ്ജമാണ് ഇത്‌, അതിനാൽ തന്നെ താപനില എന്നത് ഒരു നിർണ്ണീതമായ ഗുണമാണ്‌.
ഒരു വ്യൂഹത്തിൽ കുറച്ചു കണികകളെങ്കിലും ഉണ്ടായിരിക്കണം താപനില എന്നതിന്‌ ഒരു മാനം ഉണ്ടാവാൻ.
ഖരപദാർത്ഥങ്ങളിൽ തൽസ്ഥാനങ്ങളിൽ ആറ്റങ്ങൾക്കുള്ള കമ്പനമായി ഈ ഊർജ്ജം കാണപ്പെടുന്നു.
ഏകാറ്റോമിക ആദർശവാതകങ്ങളിൽ കണികളുടെ ചലനമായി ഈ ഊർജ്ജം കാണപ്പെടുന്നു; താന്മാത്രാവാതകങ്ങളിൽ കമ്പനമായും ഭ്രമണമായും ഇത് കണികകൾക്ക് താപഗതികസ്വാതന്ത്ര്യം നൽകുന്നു.
The temperature of an ideal monatomic gas is a measure related to the average kinetic energy of its atoms as they move.
In this animation, the size of helium atoms relative to their spacing is shown to scale under 1950 atmospheres of pressure.
These room-temperature atoms have a certain, average speed (slowed down here two trillion fold).
പ്രകൃതിയിലെ പ്രാധാന്യം A map of monthly mean temperatures 0 ° സെൽഷ്യസിൽ ജലം ഖരമാകുന്നു.
ചിത്രത്തിലുള്ളത് -17 ° സെൽഷ്യസിലുള്ള കാഴ്ച്ചയാണ്‌.
ഭൗതികശാസ്ത്രം , ഭൂഗർഭശാസ്ത്രം, രസതന്ത്രം , ജീവശാസ്ത്രം തുടങ്ങിയ ശാസ്ത്രത്തിന്റെ എല്ലാ മേഖലകളിലും ഊഷമാവിന് വളരെയധികം പ്രാധാന്യമാണുള്ളത്.
ഖരം, ദ്രാവകം , വാതകം , പ്ലാസ്മ തുടങ്ങിയ പദാർത്ഥങ്ങളുടെ അവസ്ഥകളുൾപ്പെടെ, സാന്ദ്രത , പ്രതലബലം , വിദ്യുത്ചാലകത തുടങ്ങിയവയെല്ലാം താപനിലയെ ആശ്രയിച്ചിരിക്കുന്നു.
കൂടാതെ രാസപ്രവർത്തനങ്ങളുടെ നിരക്കിനേയും വേഗതയേയും തീരുമാനിക്കുന്നതിൽ താപനില ഒരു പ്രധാന പങ്കുവഹിക്കുന്നു.
ഇതേകാരണത്താലാണ്‌ മനുഷ്യന്റെ ശരീര താപനില 37 °C ൽ നിലനിർത്തുവാനാവശ്യമായ പ്രവർത്തനങ്ങൾ മനുഷ്യശരീരത്തിൽ ഉൾക്കൊള്ളിക്കപ്പെട്ടിരിക്കുന്നത്, താപനില വർദ്ധിക്കുന്നത് ഗുരുതരമായ പ്രശ്നങ്ങൾക്ക് കാരണമാകുന്ന പ്രവർത്തനങ്ങൾക്ക് ഹേതുവായേക്കാം.
വസ്തുക്കളുടെ ഉപരിതലത്തിൽ നിന്നും പ്രവഹിക്കുന്ന താപവികിരണത്തിനേയും താപനില സ്വാധീനിക്കുന്നു.
ഇതേ തത്ത്വമാണ്‌ ഇൻകാൻഡെസെന്റ് ലാമ്പിൽ നടക്കുന്നത്, ദൃശ്യപ്രാകാശം വികിരണം ചെയ്യപ്പെടുവാനാവശ്യമായ നിലയിലേക്ക് ടങ്ങ്സ്റ്റൺ ഫിലമെന്റിനെ താപനില ഉയർത്തുകയാണ് ഇവിടെ ചെയ്യുന്നത്.
ഊഷമാവിനനുബന്ധമായ ശബ്ദത്തിന്റെ വായുവിലുള്ള വേഗത c, വായുവിന്റെ സാന്ദ്രത ρ അക്കോസ്റ്റിക്ക് ഇം‌പെഡൻസ് (acoustic impedance) Z ഊഷ്മാവിനനുസരിച്ച്.
സമുദ്രനിരപ്പിലെ വായുവിലെ ശബ്ദത്തിന്റെ വേഗത , വായുസാന്ദ്രത, അക്കോസ്റ്റിക്ക് ഇം‌പെഡൻസ് തുടങ്ങിയവയിലെ ഊഷ്മാവിന്റെ സ്വാധീനം T in °C c in m/s ρ in kg/m³ Z in N·s/m³ −10 325.4 1.341 436.5 −5 328.5 1.316 432.4 0 331.5 1.293 428.3 5 334.5 1.269 424.5 10 337.5 1.247 420.7 15 340.5 1.225 417.0 20 343.4 1.204 413.5 25 346.3 1.184 410.0 30 349.2 1.164 406.6 അവലംബം Temperature measurement by Thermometer
തെങ്കാശി ജില്ല Thenkasi district Thenkasi district
തമിഴ്നാട്ടിലെ ഒരു ജില്ലയാണ് തെങ്കാശി ജില്ല (തമിഴ് : தென்காசி மாவட்டம்).
തെങ്കാശി നഗരമാണ് ജില്ലാ ആസ്ഥാനം.
നവംബർ 22 2019ൽ തിരുനെൽവേലി ജില്ലയിൽ നിന്നും വേർതിരിച്ചാണ് തെങ്കാശി ജില്ല നിർമ്മിച്ചത്.
തെക്ക് തിരുനെൽവേലി ജില്ല , വടക്ക് വിരുതുനഗർ ജില്ല ,കിഴക്ക് തൂത്തുക്കുടി ജില്ല പടിഞ്ഞാറ് കൊല്ലം ജില്ലയും , , പത്തനംതിട്ട ജില്ലയിലെ കോന്നി താലൂക്ക് അതിർത്തിയും, എന്നിവയാണ് ഈ ജില്ലയുടെ അതിർത്തികൾ.
താപം ഇംഗ്ലീഷ് വിലാസം https://ml.wikipedia.org/wiki/Heat
രണ്ട് വ്യത്യസ്ത താപനിലകളിലിരിക്കുന്ന വസ്തുക്കൾ തമ്മിൽ ഊർജ്ജം കൈമാറുന്നതിനെയാണ് താപം(Heat) എന്ന് പറയുന്നത് .
കൈമാറ്റം ചെയ്ത ഊർജ്ജത്തെ താപോർജ്ജം(Heat Energy) എന്ന് പറയുന്നു.
ആംഗല ഭാഷയിലെ ക്യു (Q) എന്ന അക്ഷരമാണ് താപം സൂചിപ്പിക്കുന്ന സംജ്ഞ.
ഏകകം ജൂൾ ആണ്.
കലോറി എന്ന ഏകകത്തിലും താപം അളക്കാറുണ്ട്.
ജ്വലനം പോലെയുള്ള രാസപ്രവർത്തനങ്ങൾ , ഘർഷണം , വൈദ്യുതിപ്രവാഹത്തിനുണ്ടാകുന്ന പ്രതിരോധം , ന്യൂക്ലിയർ റിയാക്ഷൻ എന്നിവയിൽ നിന്നൊക്കെ താപോർജ്ജം ഉണ്ടാകുന്നു.
താപനിലയും താപവും രണ്ടാണ്.
വസ്തുക്കളിലെ തന്മാത്രകളുടെ ശരാശരി ഗതികോർജ്ജത്തിന്റെ അളവിനെയാണ് താപനില /ഊഷ്മാവ്(Temperature) എന്ന് പറയുന്നത്.
ന്യൂക്ലിയർ ഫ്യൂഷൻ മൂലം സൂര്യനിലുണ്ടാകുന്ന താപം.
ഒരു വസ്തുവിനുള്ള ചൂട് അഥവാ തണുപ്പിന്റെ മാത്രയാണ് താപനില.
താപവും താപനിലയും രണ്ടാണ്.
ഓരോ വസ്തുവിനേയും നിശ്ചിതതാപനിലയിലെത്തിക്കാൻ വ്യത്യസ്ത അളവ് താപം നൽകേണ്ടിവരും.
താപനില ഒരു തെർമോമീറ്റർ ഉപയോഗിച്ച് അളക്കാം.
രസം അഥവാ മെർക്കുറി തെർമോമീറ്റർ, ആൽക്കഹോൾതെർമോമീറ്റർ എന്നിവയാണ് സാധാരണയായി താപനില അളക്കാൻ ഉപയോഗിക്കുന്നത്.
വളരെ ഉയർന്ന അളവിലുള്ള താപം അളക്കുന്നതിന് പൈറോമീറ്റർ ഉപയോഗിക്കുന്നു.
കാലാവസ്ഥാനുബന്ധിയായി താപം അളക്കുന്നത് കൂടിയ താപനിലയും കുറഞ്ഞ താനിലയും അളക്കാനുപയോഗിക്കുന്ന മാക്സിമം - മിനിമം തെർമ്മോമീറ്ററാണ്.
ഒരു പ്രത്യേകദിനത്തിലെ കുറഞ്ഞ താപനില സാധാരണയായി സൂര്യനുദിക്കുന്നതിന് തൊട്ടുമുമ്പും കുറഞ്ഞ താപനില ഉച്ച കഴിഞ്ഞ് 2 മണിയോടും കൂടി അളക്കുന്നു.
താപനില സാധാരണയായി സെത്സിയസ് , ഫാരെൻഹൈറ്റ് അല്ലെങ്കിൽ കെൽ‌വിൻ എന്നീ യൂണിറ്റുകൾ ഉപയോഗിക്കുന്നു.
സെൽഷ്യസ് സ്കെയിൽ
ശുദ്ധമായ ഐസിന്റെ ദ്രവണാങ്കം (മെൽറ്റിംഗ് പോയിന്റ്) 0 0 സെൽഷ്യസാണ്.
ശുദ്ധമായ ജലത്തിന് 100 0 ഡിഗ്രിയാണ് തിളനില.
ഈ രണ്ട് മൂല്യങ്ങളെ നൂറ് തുല്യഭാഗങ്ങളാക്കിയാൽ ലഭിക്കുന്ന ഓരോ ഭാഗത്തേയും 1 0 സെൽഷ്യസ് എന്ന് വിളിക്കുന്നു.
മനുഷ്യശരീരത്തിന്റെ താപനില സെൽഷ്യസ് സ്കെയിലിൽ 37 0 C ആണ്.
ഇന്ത്യയിലും യൂറോപ്പിലുമാണ് സാധാരണയായി സെൽഷ്യസ് സ്കെയിൽ ഉപയോഗിക്കുന്നത്.
ഫാരൻഹീറ്റ് സ്കെയിൽ
ഈ തോതിൽ (സ്കെയിലിൽ) ശുദ്ധമായ ഐസിന്റെ ദ്രവണാങ്കം (മെൽറ്റിംഗ് പോയിന്റ്) 32 0 ഫാരൻഹീറ്റ് ആണ്.
ഇവിടെ ശുദ്ധജലത്തിന്റെ തിളനില (ബോയിലിംഗ് പോയിന്റ്) 212 0 F ആണ്.
ഇരുമൂല്യങ്ങളും തമ്മിൽ 18 0 വ്യത്യാസമാണുള്ളത്.
1720 ൽ ജർമ്മൻ ഭൗതികശാസ്ത്രജ്ഞനായ ഫാരൻഹീറ്റ് ആണ് ഈ സ്കെയിലിന്റെ കണ്ടുപിടിത്തം നടത്തിയത്.
സെൽഷ്യസ് സ്കെയിലിനെ ഫാരൻഹീറ്റ് സ്കെയിലിലേയ്ക്ക് മാറാൻ Tf=32+9/5Tc (Tf= ഫാരൻഹീറ്റ് സ്കെയിലിലെ താപനില, Tc= സെൽഷ്യസ് സ്കെയിലിലെ താപനില) എന്ന സൂത്രവാക്യം ഉപയോഗിച്ചാൽ മതി.
കെൽവിൻ സ്കെയിൽ
കെൽവിൻ പ്രഭു തയ്യാറാക്കിയ കെൽവിൻ സ്കെയിൽ -273.15 0 C എന്ന താപനിലയെ പൂജ്യമായി കണക്കാക്കി സ്ഥാപിച്ചിട്ടുള്ളതാണ്.
കേവലപൂജ്യം (Abslute zero) എന്ന് ഇതറിയപ്പെടുന്നു.
ഈ സ്കെയിൽ പ്രകാരം ജലത്തിന്റെ ഖരണാങ്കം 273K ആണ്.
തിളനില 373K യും.
ഡിഗ്രി സെൽഷ്യസിലെ താപനിലയെ കെൽവിൻ സ്കെയിലിലേയ്ക്ക് മാറ്റാൻ TK=TC+273.15 എന്ന സൂത്രവാകയം ഉപയോഗിച്ചാൽ മതി.
താപോർജ്ജത്തിന്റെ കൈമാറ്റം
മൂന്നു രീതികളിലാണ് ഇത് നടക്കുന്നത്.
ചാലനം (ആംഗലേയം: conduction) സംവഹനം (ആംഗലേയം: convection) വികിരണം (ആംഗലേയം: radiation) ചാലനം
ഖരവസ്തുക്കളിൽ താപകൈമാറ്റം നടക്കുന്നത് ഈ രീതിയിലാണ്.
താപം വസ്തുക്കളുടെ അടിസ്ഥാനകണങ്ങളായ അണുക്കളേയും , തന്മാത്രകളേയും മറ്റും കമ്പനം/vibration ചെയ്യിക്കുന്നു.
ഇങ്ങനെ കമ്പനം ചെയ്യപ്പെടുന്ന കണങ്ങൾ തൊട്ടടുത്ത കണങ്ങളുമായി കൂട്ടിമുട്ടുകയും അതുവഴി ഊർജ്ജം കൈമാറ്റം ചെയ്യപ്പെടുന്ന പ്രക്രിയയാണ് ഇത്.
ലോഹങ്ങളിൽ സ്വതന്ത്ര ഇലക്ട്രോണുകളാണ് താപത്തിനും വൈദ്യുതിക്കും ചാലകമായി വർത്തിക്കുന്നത്.
അതിനാൽ ചെമ്പു പോലെയുള്ള നല്ല വൈദ്യുത ചാലകങ്ങൾ താപത്തിന്റേയും ഉത്തമ ചാലകങ്ങളാണ്.
താപോർജ്ജത്തിന്റെ ചാലനം ഓരോ വസ്തുക്കളിലും വ്യത്യസ്ത അളവിലാണ്.
താപോർജ്ജം കൂടുതലായി കടത്തി വിടുന്ന വസ്തുക്കളെ താപ ചാലകങ്ങൾ (ആംഗലേയം: heat conductors) എന്നും വളരെ കുറവായി മാത്രം ചാലനം നടത്തുന്ന വസ്തുക്കളെ അചാലകങ്ങൾ (insulators) എന്നും അറിയപ്പെടുന്നു.
ദ്രാവകങ്ങളിലൂടെയും വാതകങ്ങളിലൂടെയുമുള്ള താപ കൈമാറ്റം ഈ വിധമാണ് നടക്കുന്നത്.
ദ്രാവകങ്ങളേയോ വാതകങ്ങളേയോ ചൂടാക്കുമ്പോൾ, ചൂടാകുന്ന ഭാഗം വികസിക്കുകയും ചൂടുള്ള ഭാഗത്തിന്റെ സാന്ദ്രത കുറയുകയും ചെയ്യുന്നു.
ഈ ഭാ‍ഗത്തേക്ക് ചൂടു കുറവുള്ള സാന്ദ്രതയേറിയ ദ്രാവകം പ്രവഹിക്കപ്പെടുകയും അങ്ങനെ ചൂട് എല്ലായിടത്തേക്കുമായി വ്യാപിക്കുകയും ചെയ്യുന്നു.
വികിരണം
വൈദ്യുത കാന്തിക തരംഗങ്ങളുടെ രൂപത്തിലുള്ള താപത്തിന്റെ ഈ കൈമാറ്റരീതിക്ക് ഒരു മാധ്യമത്തിന്റെ ആവശ്യമില്ല എന്നുള്ളതാണ് പ്രധാന പ്രത്യേകത.
സൂര്യനിൽ നിന്നുമുള്ള താപവികിരണം ഈ രൂപത്തിലാണ് ഭൂമിയിൽ എത്തുന്നത്.
വസ്തുക്കളിലെ കണങ്ങൾ കമ്പനം ചെയ്യുമ്പോഴുണ്ടാകുന്ന ത്വരണം മൂലമാണ് വൈദ്യുതകാന്തിക തരംഗങ്ങൾ ഉണ്ടാകുന്നത്.
ഇൻഫ്രാറെഡ് തരംഗങ്ങളുടെ രൂപത്തിലാണ് താപം വികിരണം ചെയ്യപ്പെടുന്നത്.
താപധാരിത (heatcapacity)
മാസ്സ് എത്ര ആയിരുന്നാലും ഒരു പദാർത്ഥത്തിന്റെ താപനില ഒരു ഡിഗ്രിസെൽസിയസ് (1 0 C)ഉയർത്തുന്നതിനാവശ്യമായ താപമാണ് താപധാരിത താപം .
വിശിഷ്ടതാപധാരിത
1kg പദാർഥത്തിന്റെ താപനില 1 0 C അഥവാ 1K വർദ്ധിപ്പിക്കുന്നതിന് ആവശ്യമായ താപത്തിന്റെ അളവാണ് ആ പദാർഥത്തിന്റെ
വിശിഷ്ടതാപധാരിത(specific heat capacity).
ഇതിന്റെ യൂണിറ്റ് J/kg K ആണ്.
J/kg 0 C എന്നും ഉപയോഗിക്കുന്നുണ്ട്.
പദാർഥങ്ങളുടെ വിശിഷ്ടതാപധാരിത പദാർഥം വിശിഷ്ടതാപധാരിത J/ kgK അലുമിനിയം 900 ഇരുമ്പ് 460, ചെമ്പ് 385, ജലം 4200 സ്ഫടികം 677 മഞ്ഞുകട്ട 2130 വെള്ളി 234 മെർക്കുറി 138 വെളിച്ചെണ്ണ 2100 മിശ്രണതത്ത്വം
വ്യത്യസ്ത താപനിലയിലുള്ള രണ്ടു വസ്തുക്കൾ സമ്പർക്കത്തിലിരുന്നാൽ താപനില കൂടിയ വസ്തുവിൽ നിന്നു കുറഞ്ഞതിലേക്ക്, അവയുടെ താപനില തുല്യമാകുന്നത് വരെ താപം പ്രവഹിക്കും.
ചൂടുള്ള വസ്തുവിനുണ്ടായ താപനഷ്ടവും ചൂട് കൂടിയ വസ്തുവിനുണ്ടായ താപലാഭവും തുല്യമായിരിക്കും.
ഇതാണു മിശ്രണതത്ത്വം(Principle of method of mixtures).
അവസ്ഥാപരിവർത്തനം (Change of state)
എല്ലാ വസ്തുക്കളും നിർമിച്ചിരിക്കുന്നത് തൻമാത്രകൾ ഉപയോഗിച്ചാണ്.
ഇവ ചൂടാക്കുമ്പോൾ കിട്ടുന്ന താപം മൂലം വസ്തുക്കളിലെ തൻമാത്രകളുടെ ഗതികോർജ്ജം വർദ്ധിക്കുകയും തത്ഫലമായി വസ്തുക്കൾക്ക് രൂപമാറ്റം സംഭവിക്കുകയും ചെയ്യുന്നു.
വസ്തുക്കളിലെ ഈ മാറ്റത്തെ അവസ്ഥാപരിവർത്തനം എന്നുപറയുന്നു.
താപം ലഭിക്കുന്നതിനു മുൻപ് താപം ലഭിച്ചശേഷം ദ്രവീകരണ ലീനതാപം (specific latent heat of fusion)
1kg ഖരവസ്തു അതിന്റെ ദ്രവണാങ്കത്തിൽവെച്ച്, താപനിലയിൽ വ്യത്യാസമില്ലാതെ പൂർണമായും ദ്രാവകമായി മാറുവാൻ സ്വീകരിക്കുന്ന താപത്തെ അതിന്റെ ദ്രവീകരണലീനതാപം എന്നുപറയുന്നു.
m kg മാസും L F ദ്രവീകരണലീനതാപവുമുള്ള പദാർത്ഥത്തെ, താപനിലയിൽ വ്യത്യാസമില്ലാതെ പൂർണമായും ദ്രാവകവസ്ഥയിലേക്ക് മാറ്റാനാവശ്യമായ 
താപം mL F ആണ്.
ചില പദാർഥങ്ങളുടെ ദ്രവീകരണ ലീനതാപം പദാർഥം ദ്രവണാങ്കം ദ്രവീകരണ ലീനതാപം (10 3 J/kg) മെർക്കുറി -39 11.4 ഹൈഡ്രജൻ ‍ -259 58 വെള്ളി 962 88 ഐസ്കട്ട 0 335 ചെമ്പ് 1083 207 തിളനില ((boiling point)
സാധാരണ അന്തരീക്ഷമർദത്തിൽ ഒരു ദ്രാവകം തിളച്ചു ബാഷ്പമായി മാറുന്ന നിശ്ചിത താപനിലയെ തിളനില എന്നുപറയുന്നു.
ബാഷ്പീകരണ ലീനതാപം
1 kg ദ്രാവകം അതിന്റെ തിളനിലയിൽ വച്ച് താപനിലയിൽ മാറ്റമില്ലാതെ പൂർണമായും വാതകമായി മാറുവാൻ സ്വീകരിക്കുന്ന താപത്തെ അതിന്റെ ബാഷ്പീകരണ ലീനതാപം എന്നു പറയുന്നു (specific latent heat of vaporisation).
m kg മാസും L V ബാഷ്പീകരണ ലീനതാപവുമുള്ള ദ്രാവകം പൂർണമായും ബാഷ്പമായി മാറാൻ ആവശ്യമായ താപം mL v ആണ്.
ഉത്പതനം
ഒരു പദാർഥം ഖരാവസ്ഥയിൽ നിന്ന് നേരിട്ട് വാതകാവസ്ഥയിലേക്കു മാറുന്നതിനെ ഉത്പതനം എന്ന് പറയുന്നു
രംഗോളി ഗോവയിലെ ദീപാവലി ആഘോഷത്തിലെ രംഗോലി.
ഒരു രംഗോലി കൃഷ്ണൻ്റെയും രാധയുടെയും വിഗ്രഹം കൊണ്ട് അലങ്കരിച്ചിരിക്കുന്നു.
ഇന്ത്യൻ ഉപഭൂഖണ്ഡത്തിൽ നിന്ന് ഉരുത്തിരിഞ്ഞ ഒരു കലാരൂപമാണ് രാംഗോളി .
പ്രധാനമായും ഉത്തരേന്ത്യയിൽ കാണപ്പെടുന്നു.
അരിപ്പൊടി, സിന്ദൂർ , മഞ്ഞൾപ്പൊടി എന്നിവ ഉപയോഗിച്ച് നിലത്ത് കളം വരച്ചാണ് രംഗോലി രൂപപ്പെടുത്തുന്നത്.
സാധാരണയായി ദീപാവലി , തിഹാർ, പൊങ്കൽ തുടങ്ങി  മറ്റു ഹൈന്ദവ ഉത്സവങ്ങൾ എന്നി സമയത്താണ് നിർമ്മിക്കപ്പെടുന്നത്.
കലകളുടെ രൂപവും പാരമ്പര്യവും നിലനിർത്തുന്നത് ഒരു തലമുറയിൽ നിന്ന് അടുത്തതിലേക്ക് കടന്നുപോകുന്നത്‌ മൂലമാണ്.
ഐശ്വര്യത്തിനും അലങ്കാരത്തിനും വേണ്ടിയാണ് രംഗോലി വരക്കുന്നത്.
ഓരോ മേഖലയിലും തനതായ പാരമ്പര്യങ്ങൾ, നാടോടിക്കഥകൾ, സമ്പ്രദായങ്ങൾ എന്നിവ പ്രതിഫലിപ്പിക്കുന്ന വിധത്തിൽ വരക്കുന്ന രൂപങ്ങൾ  വ്യത്യാസപ്പെട്ടിരിക്കാം.
രംഗോലി ഡിസൈനുകളിൽ ലളിതമായ ജ്യാമിതീയ രൂപങ്ങൾ, ദൈവത്വ രൂപങ്ങൾ, ദള രൂപങ്ങൾ എന്നിവ ഉപയോഗിക്കുന്നു.
സ്ത്രീകളാണ് സാധാരണയായി രംഗോലി വരക്കുന്നത്.
രംഗോലി ഉത്തരേന്ത്യയിൽ കോലമായി കണക്കാക്കുന്നു.
അദ്നാൻ അൽ രാജീവ്
അദ്നാൻ അൽ രാജീവ് .
ഒരു ബംഗ്ലാദേശി സംവിധായകനും നിർമ്മാതാവും തിരക്കഥാകൃത്തുമാണ്.
ടെലിവിഷൻ പരസ്യങ്ങൾ സംവിധാനം ചെയ്യുന്നതിനും ടെലിവിഷൻ നാടകങ്ങൾ നിർമ്മിക്കുന്നതിനുമാണ് അദ്ദേഹം കൂടുതലും അറിയപ്പെടുന്നത്.
ഇന്ത്യയിലെ പശ്ചിമ ബംഗാളിലാണ് അദ്‌നാൻ വിദ്യാഭ്യാസം പൂർത്തിയാക്കിയത് .
ബംഗ്ലാദേശിലേക്ക് മടങ്ങിയെത്തിയപ്പോൾ, ഭാഗ്യവശാൽ, പ്രശസ്ത ബംഗ്ലാദേശി സംവിധായകൻ മോസ്‌തോഫ സർവാർ ഫാറൂക്കിയെ പരിചയപ്പെട്ടു , അദ്ദേഹം പഴയതും വിജയകരവുമായ ഒരു പ്രൊഡക്ഷൻ ഹൗസായ ചാബിയലിന്റെ സ്ഥാപകൻ കൂടിയാണ് .
അദ്‌നാൻ ചാബിയാലിൽ ഫറൂക്കിയുടെ അസിസ്റ്റന്റ് ഡയറക്ടറായി ചേർന്നു.
സംവിധാനം എങ്ങനെ നൽകാമെന്ന് പഠിക്കാൻ അദ്ദേഹം കുറച്ച് വർഷങ്ങൾ ചെലവഴിച്ചു, പിന്നീട് "റണൗട്ട് ഫിലിംസ്" എന്ന സ്വന്തം പ്രൊഡക്ഷൻ ഹൗസ് സ്ഥാപിക്കുന്നതിലേക്ക് നീങ്ങി.
അദ്നാന്റെ നേതൃത്വത്തിൽ റണ്ണൗട്ട് ഇപ്പോൾ ബംഗ്ലാദേശിലെ ഒരു പ്രധാന പ്രൊഡക്ഷൻ ഹൗസായി മാറിയിരിക്കുന്നു.
യൂണിലിവർ, ഒറാസ്‌കോം, എക്‌സ്‌പ്രസ് മണി, ടെലിനോർ, അക്‌സിയാത്ത, എയർടെൽ, ഗ്ലാസ്‌ഗോ സ്മിത്ത് ക്ലൈൻ, എൽജി, സാംസങ് തുടങ്ങിയ ബ്രാൻഡുകൾക്കായി നൂറിലധികം ടെലിവിഷൻ പരസ്യങ്ങൾ അദ്‌നാൻ അൽ രാജീവ് നിർമ്മിച്ചിട്ടുണ്ട് .
ടിവി പരസ്യങ്ങൾക്ക് പുറമെ ടെലിവിഷൻ ഫിക്ഷനും അദ്നാൻ സംവിധാനം ചെയ്തിട്ടുണ്ട്.
അദ്ദേഹത്തിന്റെ പല ടെലിവിഷൻ നാടകങ്ങളിലും, @18: ഓൾ ടൈം ഡൗറർ ഉപോർ, ബിക്കൽ ബെലാർ പാഖി എന്നിവയാണ് ഏറ്റവും വിജയകരമായത്.
ഡിനയിൽ-ഓഫ്-സർവീസ് അറ്റാക്ക്‌ ഇംഗ്ലീഷ് വിലാസം https://ml.wikipedia.org/wiki/Denial-of-service_attack ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി DDoS അറ്റാക്ക്‌ ചിത്രം.
ദിവസവും അപ്ഡേറ്റ് ചെയ്യുന്ന വെബ്സൈറ്റ്കൾക്കു നേരെയുള്ള ഒരു പ്രത്യേകതരം ആക്രമണം അല്ലെങ്കിൽ ആക്രമണ ശ്രമമാണ് ഡിനയിൽ-ഓഫ്-സർവീസ് അറ്റാക്ക്‌ .
ഒരു നെറ്റ്‌വർക്കുമായി ബന്ധിപ്പിച്ചിരിക്കുന്ന ഒരു ഹോസ്റ്റിന്റെ സേവനങ്ങൾ താൽക്കാലികമായോ അനിശ്ചിതകാലത്തേക്കോ തടസ്സപ്പെടുത്തിക്കൊണ്ട് ഒരു മെഷീനോ അല്ലെങ്കിൽ നെറ്റ്‌വർക്ക് റിസോഴ്‌സോ   ഉപയോക്താക്കൾക്ക് ലഭ്യമല്ലാതാക്കാൻ സൈബർ കുറ്റവാളികൾ ശ്രമിക്കുന്ന സൈബർ ആക്രമണമാണിത്.
സിസ്റ്റങ്ങൾ ഓവർലോഡ് ചെയ്യാനും ചില അഭ്യർത്ഥനകൾ അല്ലെങ്കിൽ എല്ലാ തരത്തിലുള്ള നിയമാനുസൃതമായ അഭ്യർത്ഥനകളും പൂർത്തീകരിക്കുന്നതിൽ നിന്ന് തടയാനും ലക്ഷ്യമിട്ടുള്ള മെഷീൻ അല്ലെങ്കിൽ റിസോഴ്സ് അമിതമായ തോതിൽ അഭ്യർത്ഥനകൾ നൽകികൊണ്ടാണ് ഉപയോക്താവിനുളള സേവനങ്ങൾ നിരസിക്കുന്നത്.
ഡിസ്ട്രിബ്യൂട്ടഡ് ഡിനയൽ ഓഫ് സർവീസ് അറ്റാക്കിൽ (DDoS അറ്റാക്ക്), ഇരയെ ബാധിക്കുന്ന ഇൻകമിംഗ് ട്രാഫിക് വിവിധ സ്രോതസ്സുകളിൽ നിന്നാണ് ഉത്ഭവിക്കുന്നത്.
ഇത്തരത്തിലുള്ള ആക്രമണം തടയുന്നതിന് കൂടുതൽ സങ്കീർണ്ണമായ തന്ത്രങ്ങൾ ആവശ്യമാണ്, കാരണം ഒന്നിലധികം ഉറവിടങ്ങൾ ഉള്ളതിനാൽ ഒരൊറ്റ ഉറവിടം തടയാൻ ശ്രമിക്കുന്നതുകൊണ്ട് പ്രയോജനമില്ല.
ഒരു ഡോസ്(DoS) അല്ലെങ്കിൽ ഡിഡോസ്(DDoS) ആക്രമണം ഒരു കടയുടെ പ്രവേശന കവാടത്തിൽ തിങ്ങിക്കൂടുന്ന ഒരു കൂട്ടം ആളുകൾക്ക് സമാനമാണ്, ഇത് നിയമാനുസൃതമായ ഉപഭോക്താക്കൾക്ക് പ്രവേശിക്കുന്നത് പ്രയാസകരമാക്കുന്നു, അങ്ങനെ വ്യാപാരത്തെ തടസ്സപ്പെടുത്തുകയും പണം നഷ്ടപ്പെടുകയും ചെയ്യുന്നു.
ഡോസ് ആക്രമണങ്ങളിലൂടെ ക്രിമിനൽ കുറ്റവാളികൾ പലപ്പോഴും ലക്ഷ്യമിടുന്നത് ബാങ്കുകൾ അല്ലെങ്കിൽ ക്രെഡിറ്റ് കാർഡ് പേയ്‌മെന്റ് ഗേറ്റ്‌വേകൾ പോലുള്ള ഉയർന്ന പ്രൊഫൈൽ വെബ് സെർവറുകളിൽ ഹോസ്റ്റ് ചെയ്‌തിരിക്കുന്ന സൈറ്റുകളെയോ സേവനങ്ങളെയോ ആണ്.
റിവെൻജ്, ബ്ലാക്ക്‌മെയിൽ , ഹാക്ക്ടിവിസം മുതലായ രീതിയിലാണ് ആക്രമണങ്ങൾ നടത്തുന്നത്.
ഡിനയിൽ-ഓഫ്-സർവീസ് അറ്റാക്ക്‌ പ്രവർത്തനം
പല കമ്പ്യൂട്ടറുകളാൽ ചേർന്ന ഒരു ചങ്ങലയാണ് ഇന്റർനെറ്റ്, അത് പോലെയാണ് ഒരു വെബ്സൈറ്റ് പക്ഷെ ഒരു ലോക്കൽ വെബ്സൈറ്റ് എന്നാൽ അത് ഇന്റർനെറ്റ് കണക്ട് ചെയ്ത ഒരു കമ്പ്യൂട്ടർ ആണ് അതിന് ഒരു പ്രത്യേകം അഡ്രസ്സ് കാണും അതാണ് ഐ.പി-അഡ്രസ്‌ എന്ന് പറയുന്നത്.
74.125.236.81 എന്നത് ഗൂഗിൾ എന്ന സെർച്ച്‌ എൻജിന്റെ ഐ.പി ആണ്.
രണ്ടാമത് ആ ലോക്കൽ വെബ്സൈറ്റിൽ വരുന്ന കണക്ഷന് ഒരു പ്രത്യേക ലിമിറ്റ് ഉണ്ടായിരിക്കും അതിനപ്പുറം റീക്വസ്റ്റുകൾ വന്നാൽ ആ വെബ്സൈറ്റ് പ്രവർത്തനരഹിതമാകും.
ഇതാണ് ഡിനയിൽ-ഓഫ്-സർവീസ് അറ്റാക്കിന്റെ പിന്നിലുള്ള ആശയം.
ബാങ്കുകൾ,സേർച്ച്‌ എൻജിനുകൾ,സോഷ്യൽ നെറ്റ്‌വർക്ക്കൾ,എങ്ങനെ സകല വെബ്സൈറ്റുകളിലും ഈ ഡോസ് അറ്റാക്കിൽ ടേക്ക് ഡൌൺ ചെയ്യാൻ സാധിയ്ക്കും എന്നത് ഡോസ് അറ്റാക്കിന്റെ നിലവാരം കുട്ടുന്നു.
ട്വിറ്റർ ദിവസവും 12 മുതൽ 15 വരെ ഡോസ് അറ്റാക്കിനു വിധേയമാകുന്നുണ്ട് കാരണം ലോകത്തിലെ സകല വൃവസായ പ്രമുഖരും, സിനിമാ സ്റ്റാറുകളും ട്വിറ്ററിലാണല്ലോ വിഹരിക്കുന്നത്.
ലോകത്തിലെ ഏറ്റവും പഴയ മൂന്നാമത്തെ ഐഎസ്പി(ISP) ആയ പാനിക്‌സ് ആയിരുന്നു ആദ്യത്തെ ഡോസ് ആക്രമണം എന്ന് കരുതപ്പെടുന്നു.
1996 സെപ്‌റ്റംബർ 6-ന്, പാനിക്‌സ് സിൻ ഫ്ലഡ്(SYN flood) ആക്രമണത്തിന് വിധേയമായി, ഇത് മൂലം നിരവധി ദിവസത്തേക്ക് അതിന്റെ സേവനങ്ങൾ ലഭ്യമല്ലാതായി, അതേസമയം ഹാർഡ്‌വെയർ വെണ്ടർമാർ, പ്രത്യേകിച്ച് സിസ്‌കോ , ഇതിനെതിരെ ശരിയായ പ്രതിരോധം കണ്ടെത്തി.
ഡോസ് ആക്രമണത്തിന്റെ മറ്റൊരു ആദ്യകാല രൂപം ഖാൻ സി. സ്മിത്ത് 1997-ൽ ഒരു ഡെഫ് കോൺ(DEF CON) ഇവന്റിനിടെ നടത്തി, ഇത് ഒരു മണിക്കൂറിലധികം ലാസ് വെഗാസ് സ്ട്രിപ്പിലേക്കുള്ള ഇന്റർനെറ്റ് ആക്‌സസിനെ തടസ്സപ്പെടുത്തി.
ഇവന്റ് സമയത്ത് പ്രദർശിപ്പിച്ച സാമ്പിൾ കോഡ് ഉപയോഗിച്ച് റിലീസ് സ്പ്രിന്റ്, എർത്ത്‌ലിങ്ക്, ഇ-ട്രേഡ്, മറ്റ് പ്രമുഖ കോർപ്പറേഷനുകൾ എന്നിവക്കെതിരിയുള്ള ഓൺലൈൻ ആക്രമണത്തിലേക്ക് നയിച്ചു.
ഡിസ്ട്രിബ്യൂഡ് ഡിനയൽ-ഓഫ്-സർവീസ് (DDoS)
വളരെയധികം ട്രാഫിക് അയച്ചുകൊണ്ട് ഒരു വെബ്‌സൈറ്റിനെയോ ഓൺലൈൻ സേവനത്തെയോ മന്ദഗതിയിലാക്കുകയോ ലഭ്യമല്ലാതാക്കുകയോ ചെയ്യുന്നതിലൂടെ നിരവധി കമ്പ്യൂട്ടറുകൾ ഒരു വെബ്‌സൈറ്റിനെയോ ഓൺലൈൻ സേവനത്തെയോ മറികടക്കുമ്പോൾ ഒരു ഡിഡോസ്(DDoS) ആക്രമണം സംഭവിക്കുന്നു.
ടാർഗെറ്റുചെയ്‌ത സിസ്റ്റത്തിന് കൈകാര്യം ചെയ്യാൻ കഴിയുന്നതിനേക്കാൾ കൂടുതൽ ഡാറ്റ ഉപയോഗിച്ച് അതിനെ തടസ്സപ്പെടുത്തുക എന്നതാണ് ഈ ആക്രമണത്തിന്റെ ലക്ഷ്യം.
ഒരു ഡിഡോസ് ആക്രമണം നടത്തുന്നതിന് ഒന്നിലധികം ഐപി(IP) അഡ്രസ്സുകളുള്ള മെഷീനുകളോ ഉപയോഗിക്കുന്നു, പലപ്പോഴും മാൽവെയർ ബാധിച്ച ആയിരക്കണക്കിന് ഹോസ്റ്റുകളിൽ നിന്നാണ് ഇത് സംഭവിക്കുന്നത്.
ഒരു ഡിഡോസ് ആക്രമണത്തിൽ, വിവിധ നെറ്റ്‌വർക്കുകളിൽ നിന്നുള്ള ഒന്നിലധികം കമ്പ്യൂട്ടറുകൾ (ഏകദേശം 3-5 അല്ലെങ്കിൽ അതിൽ കൂടുതൽ) ട്രാഫിക്കുള്ള ഒരു സിസ്റ്റത്തെ കീഴടക്കി, തടസ്സമുണ്ടാക്കുന്നു.
കുറച്ച് നോഡുകൾ ഉൾപ്പെട്ടിട്ടുണ്ടെങ്കിൽ, അത് ഡോസ് ആക്രമണമായി കണക്കാക്കാം.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ {{ cite book }} :  CS1 maint: location missing publisher ( link ) CS1 maint: multiple names: authors list ( link ) ↑ ↑ ↑
ഹമാസ് ഇംഗ്ലീഷ് വിലാസം https://ml.wikipedia.org/wiki/Hamas
പലസ്തീനിലെ ഗാസയിൽ ഭരണം നടത്തുന്ന ഒരു രാഷ്ട്രീയ-സൈനിക കക്ഷിയാണ് ഹമാസ് എന്നറിയപ്പെടുന്ന ഹറകത്തുൽ മുഖാവമത്തുൽ ഇസ്‌ലാമിയ്യ ( حركة المقاومة الإسلامية Islamic Resistance Movement) .
പലസ്തീൻ പ്രദേശങ്ങളിലെല്ലാം സ്വാധീനം ചെലുത്തുന്ന ഹമാസ്, ഗാസയിലാണ് ഇപ്പോൾ കേന്ദ്രീകരിച്ചിരിക്കുന്നത്.
ഫലസ്തീൻ പ്രദേശങ്ങൾക്കുള്ളിലെ പ്രബലമായ രാഷ്ട്രീയ ശക്തിയായി ഇത് പരക്കെ കണക്കാക്കപ്പെടുന്നു.
ഇസ്രായേൽ അധിനിവേശത്തിനെതിരായ ആദ്യ ഇൻതിഫാദ (1987ൽ) ആരംഭിച്ചതിന് ശേഷമാണ് അഹ്‌മദ് യാസീൻ എന്ന മതപണ്ഡിതൻ ഹമാസിന് രൂപം കൊടുക്കുന്നത്.
1973 മുതൽ അതുവരെയും പ്രവർത്തിച്ചുവന്ന മുജാമഅ അൽ ഇസ്‌ലാമിയ്യ (ഈജിപ്തിലെ ബ്രദർഹുഡുമായി ബന്ധപ്പെട്ട സംഘടന ) എന്ന സന്നദ്ധ സംഘടനയാണ് ഹമാസായി രൂപാന്തരപ്പെട്ടത്.
1990-കളിൽ പി.എൽ.ഒ. യും ഫത്തഹ് പാർട്ടിയും ദ്വിരാഷ്ട്രപരിഹാരം അംഗീകരിച്ചുവെങ്കിലും ഹമാസ്, പി.എഫ്.എൽ.പി തുടങ്ങിയ സംഘടനകൾ സായുധവഴിയിൽ തന്നെ തുടർന്നു.
2006ലെ ഫലസ്തീൻ ലെജിസ്ലേറ്റീവ് തിരഞ്ഞെടുപ്പിൽ ഹമാസിന് ഭൂരിപക്ഷം ലഭിച്ചു .
2007ൽ ഗാസ മുനമ്പിന്റെ നിയന്ത്രണം ഏറ്റെടുക്കുകയും വെസ്റ്റ് ബാങ്കിൽ നിന്ന് പിന്മാറുകയും ചെയ്തു .
2007 മുതൽ ഇസ്രയേലിനും ഹമാസിനുമിടയിൽ നിരവധി ഏറ്റുമുട്ടലുകളുണ്ടായി .
പലസ്തീൻ അതിന്റെ 1948-ലെ അതിർത്തികളിൽ ഇസ്ലാമിക രാജ്യം ആയി പുനസ്ഥാപിക്കപ്പെടണമെന്നാണ് ഹമാസിന്റെ താത്പര്യം .
ഫത്തഹുമായുള്ള വിവിധ കരാറുകളിലായി പലപ്പോഴും 1967-ലെ അതിർത്തികളെ മാനിക്കാമെന്ന് ഹമാസ് വ്യക്തമാക്കിയിട്ടുണ്ട് .
2017-ലെ ഹമാസ് ചാർട്ടറിൽ, 1967-ലെ അതിർത്തി പ്രകാരം ഒരു ഫലസ്തീൻ രാഷ്ട്രം എന്നത് തത്വത്തിൽ അംഗീകരിച്ചതായി പല നിരീക്ഷകരും വിലയിരുത്തുന്നുണ്ട് .
ഇസ്‌ലാമിസത്തിലൂന്നിയ പലസ്തീൻ ദേശീയതയെ ഹമാസ് പ്രോത്സാഹിപ്പിക്കുന്നു; ഹമാസ് ഇസ്രയേലിനെതിരെ ജിഹാദ് (സായുധ പോരാട്ടം) എന്ന നയം പിന്തുടരുന്നു.
ഹമാസിന് കീഴിലായി ദഅ്‌വ എന്ന സാമൂഹിക സേവന വിഭാഗം, ഇസ്സുദ്ദീൻ അൽ ഖസ്സാം ബ്രിഗേഡ്സ് എന്ന സായുധ വിഭാഗം എന്നിവ പ്രവർത്തിക്കുന്നു.
ഗാസയിൽ ഇസ്‌ലാമിക നിയമങ്ങളുടെ പ്രയോഗവത്കരണത്തിനായി ഹമാസ് ശ്രമിച്ചുവരുന്നു.
ഹമാസിൻ്റെ ഇസ്രയേൽ വിരുദ്ധതയും പി.എൽ.ഒ യുടെ അഴിമതിയും മൂലം  പലസ്തീനികളിൽ പലരും ഹമാസിൽ ആകൃഷ്ടരാവുകയായിരുന്നു .
ഹമാസിൻ്റെ സിവിലിയൻ ലക്ഷ്യങ്ങളിലെ ചാവേർ സ്ഫോടനങ്ങൾ, റോക്കറ്റ് ആക്രമണങ്ങൾ എന്നിവ ഹമാസിനെ തീവ്രവാദ സംഘടനയായി പ്രഖ്യാപിക്കാൻ പല രാജ്യങ്ങളെയും ഏജൻസികളെയും പ്രേരിപ്പിച്ചു .
കാനഡ , ഇസ്രായേൽ , ബ്രിട്ടൻ , അമേരിക്ക , ജപ്പാൻ,ഓസ്ട്രേലിയ എന്നീ രാജ്യങ്ങളും യൂറോപ്യൻ യൂണിയനും ഹമാസിനെ ഭീകര സംഘടനയായി പ്രഖ്യാപിച്ചിട്ടുണ്ട്.
ന്യൂസിലൻഡും പരാഗ്വേയും ജപ്പാനും ഹമാസിന്റെ സൈനിക വിഭാഗത്തെ മാത്രമേ തീവ്രവാദ സംഘടനയായി പ്രഖ്യാപിച്ചിട്ടുള്ളൂ.
എന്നാൽ ഐക്യരാഷ്ട്രസഭയിൽ ഹമാസിനെ അപലപിക്കാനുള്ള പ്രമേയം 2018-ൽ പരാജയപ്പെടുകയായിരുന്നു.
2006 ജനുവരിയിൽ പലസ്തീൻ പാർലമെന്റിലേക്കു നടന്ന തിരഞ്ഞെടുപ്പിൽ തനിച്ചു ഭൂരിപക്ഷം നേടി.
അമേരിക്കൻ ഭരണകൂടത്തിന്റെ പിന്തുണയോടെ സമാധാനപരമായി നടന്ന തെരഞ്ഞെടുപ്പിൽ യു.എസിന്റെ കരിമ്പട്ടികയിലുള്ള സംഘടനതന്നെ വിജയം നേടിയത് നിർണ്ണായക രാഷ്ട്രീയസംഭവമായി വിലയിരുത്തപ്പെടുന്നു.
എന്നാൽ പ്രസ്തുത തെരഞ്ഞെടുപ്പിൽ,‍ ഇസ്രയേൽ വിരുദ്ധതയേക്കൾ പലസ്തീനിലെ നിലവിലുണ്ടായിരുന്ന ഭരണകൂടത്തിന്റെ അഴിമതിയായിരുന്നു ഹമാസ് വിഷയമാക്കിയത്.
ഗാസ എന്നത് ഉപരോധിതമായ ഒരു പ്രദേശമാണ്.
ഈജിപ്തുമായുള്ള റഫ അതിർത്തിയൊഴികെ എല്ലാ ഭാഗത്തും ഇസ്രയേൽ നിയന്ത്രണത്തിലാണ്.
ഹമാസും ഇസ്രായേലും ഗാസ മുനമ്പിൽ നിരവധി തവണ ഏറ്റുമുട്ടിയിട്ടുണ്ട്.
2008-09 , 2012, 2014 , 2023-2025 എന്നീ വർഷങ്ങളിലാണ് പ്രധാന ഏറ്റുമുട്ടലുകൾ നടന്നത്.
2023-ലെ അപ്രതീക്ഷിത നീക്കത്തിൽ അതിർത്തി ഭേദിച്ച് കടന്ന ഹമാസ് ഇസ്രായേലിനെ ആക്രമിക്കുകയും സൈനികരെയും സിവിലിയന്മാരെയുമടക്കം നിരവധി പേരെ ബന്ദികളാക്കുകയും ചെയ്തു .
ഹറകത്തുൽ മുഖാവമത്തുൽ ഇസ്‌ലാമിയ്യ ( حركة المقاومة الإسلامية ) എന്ന അറബി പദത്തിന്റെ ചുരുക്കപ്പേരാണ് ഹമാസ് .
"ഇസ്‌ലാമിക പ്രതിരോധ പ്രസ്ഥാനം"  എന്നാണ് പൂർണ്ണനാമത്തിന്റെ അർത്ഥം.
തീക്ഷ്ണത, ശക്തി, ധീരത എന്നൊക്കെയാണ് ഹമാസ് എന്ന നാമം കൊണ്ട് അർത്ഥമാക്കുന്നത് .
ചരിത്രം മുസ്‌ലിം ബ്രദർഹുഡ്
ആയിരത്തിത്തൊള്ളായിരത്തി എഴുപതുകളിൽ ഈജിപ്തിലെ മുസ്‌ലിം ബ്രദർഹുഡിന്റെ ശാഖയായാണ് ഹമാസ് പ്രവർത്തനം തുടങ്ങിയത്.
സേവന പ്രവർത്തനങ്ങളിലൂടെ ഗാസാ മുനമ്പ് , വെസ്റ്റ് ബാങ്ക് തുടങ്ങിയ പലസ്തീൻ കേന്ദ്രങ്ങളിൽ ഇവർ സ്വാധീനമുറപ്പിച്ചു.
ഒന്നര ദശകത്തോളം ഇത്തരത്തിൽ പ്രവർത്തിച്ച് അടിത്തറ ശക്തമാക്കിയ ശേഷമാണ് 1987-ൽ ഔദ്യോഗികമായി ഹമാസ് എന്ന സംഘടനയായി രൂപംകൊള്ളുന്നത് .
ഔദ്യോഗികമായി തുടക്കം കുറിക്കുന്നതിനുമുമ്പു തന്നെ മുസ്‌ലിം ബ്രദർഹുഡ് ശാഖയെന്ന നിലയിൽ ഹമാസിന്റെ, പലസ്തീൻ കേന്ദ്രങ്ങളിലെ പ്രവർത്തനങ്ങളെ സൗദി അറേബ്യ പോലുള്ള ഇസ്‌ലാമികരാജ്യങ്ങൾ പ്രോത്സാഹിപ്പിച്ചിരുന്നു.
ഒരു രാഷ്ട്രീയ അടവ് എന്നോണം ഹമാസിന്റെ രാഷ്ട്രീയസേവന പ്രവർത്തനങ്ങളെ ഇസ്രയേൽ പോലും പിന്തുണച്ചിരുന്നു.
മറ്റൊരു തരത്തിൽ പറഞ്ഞാൽ യാസർ അറഫാത്തിന്റെ പലസ്തീൻ വിമോചന മുന്നണിയേയും ഫത്‌ഹ് രാഷ്ട്രീയ പാർട്ടിയെയും തളർത്താൻ ലക്ഷ്യം വെച്ച് ഹമാസിന്റെ ആദ്യരൂപത്തെ ഇസ്രയേൽ പ്രോത്സാഹിപ്പിച്ചിരുന്നു.
സായുധപോരാട്ടങ്ങൾ
1970-കളിലും എൺപതുകളുടെ തുടക്കത്തിലും രാഷ്ട്രീയപ്രവർത്തനങ്ങളേക്കാൾ പലസ്തീനികൾക്കിടയിൽ സേവനപ്രവർത്തനങ്ങൾക്കാണ് ഹമാസ് മുൻ‌ഗണ നൽകിയത്.
ഭരണതലത്തിലെ അഴിമതികൾ തുറന്നുകാട്ടുക, പലസ്തീൻ വികാരം വളർത്തുക എന്നീ മേഖലകളിൽ അവരുടെ പ്രവർത്തനം ഒതുങ്ങി.
എന്നാൽ എൺപതുകളുടെ മധ്യത്തിൽ യുദ്ധത്തിലൂടെ ഗാസാ മുനമ്പും , വെസ്റ്റ് ബാങ്ക് പ്രദേശങ്ങളും ഇസ്രയേൽ പൂർണ്ണമായി അധിനിവേശപ്പെടുത്തുകയും അവിടെ ഇസ്രയേലി കുടിയേറ്റക്കാരെ കുടിയിരുത്തുകകയും ചെയ്തതോടെ, ഹമാസ്‌ ഷെയ്ക്ക് അഹമ്മദ് യാസീന്റെ നേതൃത്വത്തിൽ സായുധ പോരാട്ടത്തിലേക്ക് നീങ്ങി .
ഹമാസ് എന്ന സംഘടന ഔദ്യോഗികമായി ആരംഭിക്കുന്നതും യാസീനാണ്.
ഇക്കാലയളവിൽ ഇസ്രയേലിനെതിരെ സായുധ പോരാട്ടങ്ങൾ നടത്താൻ ഈ സംഘടന മുന്നിട്ടിറങ്ങി.
1987 മുതൽ 1993 വരെ ഇസ്രയേൽ-ഹമാസ് ഏറ്റുമുട്ടലുകളുടെ പരമ്പരയായിരുന്നു.
1993-ലെ ഓസ്ലോ ഉടമ്പടിയോടെ സായുധ പോരാട്ടത്തിന്റെ ആദ്യഘട്ടം അവസാനിച്ചു.
യാസർ അറഫാത്ത് പലസ്തീൻ വിമോചന മുന്നണി സമാധാന ചർച്ചകളുടെയും അമേരിക്കൻ സമ്മർ‍ദ്ദങ്ങളുടെയും ഫലമായി ഇസ്രായേലിനെ അംഗീകരിച്ചപ്പോൾ ഹമാസ് കീഴടങ്ങാൻ തയ്യാറായില്ല.
മാത്രമല്ല പ്രതിരോധത്തിനായി ആക്രമണങ്ങൾ കൂടുതൽ ശക്തമാക്കുകയും ചെയ്തു .
സമാധാന നിർദ്ദേശങ്ങൾ
2004 ജനുവരി 26ന് ഹമാസ് നേതാവ് അബ്ദുൽ അസീസ് അൽ രൻതീസി ഇസ്രയേലുമായി വെടിനിർത്തലിൽ താല്പര്യം പ്രകടിപ്പിച്ചു.
പകരം വിവിധ കാലഘട്ടങ്ങളിലെ യുദ്ധങ്ങളിലൂടെ കൈവശപ്പെടുത്തിയ പലസ്തീൻ പ്രദേശങ്ങൾ വിട്ടുകൊടുക്കണമെന്നതായിരുന്നു പ്രധാന ആവശ്യം.
വെസ്റ്റ് ബാങ്ക്, ഗാസാ മുനമ്പ് എന്നീ പ്രദേശങ്ങൾ മാത്രമുൾപ്പെടുത്തി പലസ്തീൻ രാജ്യം രൂപവത്കരിച്ചാൽപ്പോലും തങ്ങൾ പിന്തുണച്ച് ആക്രമണ പാത വെടിയുമെന്ന് ഹമാസിന്റെ പരമോന്നത നേതാവ് അഹമ്മദ് യാസിൻ ഉറപ്പിച്ചു പറയുകയും ചെയ്തു.
എന്നാൽ 2004 മാർച്ച് 22ന് ഇസ്രയേലി സൈന്യത്തിന്റെ മിസൈൽ ആക്രമണത്തിൽ അഹമ്മദ് യാസീൻ കൊല്ലപ്പെട്ടു.
തുടർന്ന് നേതൃസ്ഥാനമേറ്റെടുത്ത രൻതീസിയും ഒരു മാസം തികയും മുൻപ് 2004 ഏപ്രിൽ 17ന് ഇസ്രയേൽ ബോംബിങ്ങിൽ മരണമടഞ്ഞു.
ഇതിനുശേഷം ഖാലിദ് മിശ്‌അൽ ഹമാസ് മേധാവിയായി.
പക്ഷേ അദ്ദേഹത്തിനു പലസ്തീനിൽ പ്രവേശനം നിഷേധിക്കപ്പെട്ടിട്ട് വർഷങ്ങളായി.
2002 മുതൽ വെസ്റ്റ് ബാങ്കിലും ഗാസയിലും ഇസ്രയേൽ കനത്ത ആക്രമണം നടത്തി.
2005 സെപ്റ്റംബറിൽ ഗാസാ മുനമ്പിൽ നിന്നും ഇസ്രയേൽ സേന പിന്മാറാൻ തയ്യാറായത് ഹമാസിന്റെ നിരന്തരമായ പ്രതിരോധ പോരാട്ടങ്ങളുടെ ഫലമായാണ്.
സമകാലിക സംഭവങ്ങൾ
മുഖ്യധാരാ രാഷ്ട്രീയ പ്രവർത്തനങ്ങളിൽ നിന്നും വഴിമാറി നടന്നിരുന്ന ഹമാസ്, യാസിർ അറഫാത്തിന്റെ മരണത്തോടെ ആ മേഖലയിലേക്ക് ശ്രദ്ധതിരിച്ചു.
അറഫാത്തിന്റെ മരണശേഷം അദ്ദേഹത്തിനോളം തലയെടുപ്പുള്ള നേതാക്കന്മാർ ഫത്ത പാർട്ടിയിൽ ഇല്ലാത്തത് ഹമാസിന്റെ വളർച്ചയ്ക്ക് കാരണമായി.
2004-ൽ പലസ്തീൻ പ്രാദേശിക തിരഞ്ഞെടുപ്പിൽ പങ്കെടുത്തുകൊണ്ട് ഹമാസ് മുഖ്യധാരാരാഷ്ട്രീയത്തിലേക്ക് തിരിച്ചുവന്നു.